Държавен вестник, бр. 68, 2025 г., стр. 27

БРОЙ  68	
Д Ъ Р Ж А В Е Н  В Е С Т Н И К 	
СТР.  27   
му от физически и химически въздействия, и 
заедно с придружаващите документи по т. 1 – 4 
поставя банкнотите в общ пакет (плик/кутия).
(2) Когато повредените банкноти в левове 
се предявяват от името и за сметка на:
1. предявителя – той вписва върху пакета 
трите си имена, постоянния си адрес и датата 
на предявяване;
2. друго лице – предявителят вписва върху 
пакета името и адреса на лицето, от чието 
име се извършва предявяването, и датата на 
предявяване.
Чл. 11. (1) При предявяване на повредени 
банкноти в левове за отложена обмяна за 
евро на каса на БНБ служител/и на БНБ 
приема пакета с повредените банкноти и 
издава разписка.
(2) При предявяване на повредени банкно­
ти в левове за отложена обмяна за евро чрез 
пощенска пратка с обратна разписка или по 
куриер служител/и на БНБ подписва съот­
ветната обратна разписка и не издава отделен 
документ за получената пратка.
Чл. 12. (1) При предявяване на повредени 
банкноти в левове за отложена обмяна за евро 
посредством пощенска пратка или пратка по 
куриер пакетът по чл. 10, ал. 1, т. 5 се изпра­
ща до БНБ на адрес: Касов център на БНБ, 
Комисия за оценка за стойност на повредени 
банкноти в левове, м. Полигона, ул. „Михаил 
Тенев“ № 10, 1784 София.
(2) Всички пощенски и/или куриерски раз­
ходи по предявяване на пратката с повредени 
банкноти в левове пред БНБ са за сметка на 
предявителя.
Чл. 13. (1) Комисията за оценка за стой­
ност на повредени банкноти в левове на БНБ 
преглежда съдържанието на постъпил пакет 
с повредени банкноти в левове, приети за 
отложена обмяна за евро, и дава оценка за 
стойността на установените в пакета банк­
ноти в левове, определена при спазване на 
условията и съотношенията по чл. 6, ал. 1.
(2) Комисията за оценка за стойност на 
повредени банкноти в левове на БНБ изисква 
от предявителя на банкнотите в левове да пред­
стави декларация за произход на средства по 
реда на Закона за мерките срещу изпирането 
на пари, когато такава се изисква от закона.
(3) Когато за оценката за стойност на 
повредени банкноти в левове при отложена 
обмяна за евро е необходимо извършване 
на физикохимичен анализ, Комисията за 
оценка за стойност на повредени банкноти 
в левове на БНБ уведомява предявителя на 
банкнотите в левове за размера на разходите 
за извършване на анализа. Разходите за из­
вършен физикохимичен анализ са за сметка 
на предявителя на банкнотите в левове. В 
случай че предявителят не желае да заплати 
разходите за извършване на физикохимичен 
анализ, повредените банкноти в левове се 
унищожават от БНБ, а предявителят се уведо­
мява писмено за това.
(4) Оценката за стойност се вписва в прото­
кол за отложена обмяна за евро на повредени 
банкноти в левове. Екземпляр от протокола 
се изпраща на предявителя на банкнотите 
при поискване.
Чл. 14. (1) Българската народна банка 
събира такса при отложена обмяна за евро 
на банкноти в левове, които са повредени 
при активиране на средства против кражба 
в резултат на неправилното им използване.
(2) Таксата по ал. 1 се събира от предя­
вителя на банкнотите в левове само ако се 
обменят за евро най-малко 100 повредени 
банкноти в левове и се събира за всички 
заменяни банкноти.
(3) Българската народна банка не събира 
такса при отложена обмяна за евро на банк­
ноти в левове, когато:
1. банкнотите в левове са повредени при 
опит за грабеж или кражба, доказан с до­
кумент от органите на МВР, удостоверяващ 
причините и обстоятелствата, при които е 
станало повреждането; 
2. банкнотите в левове са третирани с ве­
щества при извършване на процесуално-след­
ствени действия в хода на досъдебно или съ­
дебнонаказателно производство, при получен 
документ от съответния компетентен орган, 
удостоверяващ причините и обстоятелствата, 
при които е станало повреждането;
3. са предявени по-малко от 100 броя пов­
редени банкноти в левове по ал. 1.
Чл. 15. (1) Когато предявител на повредени 
банкноти в левове е посочил в заявлението 
банкова сметка, по която да бъде преведена 
сумата в евро на обменените банкноти в ле­
вове, разходите за извършване на превода са 
за сметка на предявителя.
(2) Когато разходите за извършване на 
превода са по-големи от стойността на обме­
нените за евро банкноти в левове, стойността 
в евро се изплаща на каса на БНБ в София, 
за което БНБ уведомява предявителя на 
банкнотите в левове. 
Чл. 16. (1) При отложена обмяна за евро 
на повредени банкноти в левове стойността 
в евро, намалена с дължимите такси и раз­
ходи на БНБ, в случай че се дължи такса, се 
изплаща в полза на предявителя им:
1. по посочената от предявителя в заявле­
нието банкова сметка;
2. на каса на БНБ;
3. на каса на БНБ, ако те са предявени 
по реда на чл. 9, ал. 1, т. 2, но предявителят 
не е посочил изрично начина за получаване 
на сумата;
4. чрез пощенски паричен превод, като 
всички разходи са за сметка на предявителя.